Allen den, die disen brief ansehent odˀ hoͤrent lesen, ✳ kùnde un̄ vˀgich ✳ ✳ ich, ✳ ✳ Johans Schulth̄ , ✳ burgˀ ze Arowe, ✳ daz ich vˀkoͧft han
un̄ ze koͧfen hingegebē ✳ recht un̄ redelich mit disem gegenwùrtigen brief von mir un̄ minē erbē den erbˀen, geistlichen frowen,
der eptissen ✳ un̄ dem convente dez gotzhuses ze Kùngesvelt, Sant Claren ordens, gelegē in Costentzer bistten, ✳ un̄ ir nachkomen
zehen stùcke geltes an korne, eins mùte habˀn minder, ✳ ist gelegē ze Grenikon in dem banne ✳ un̄ gent die erbˀen lùte, die hie nach
geschriben stant, ✳ ✳ Ruͦdolf Bˀger git fùnf mùt habˀn, ✳ zwein mùt kernē, ✳ ✳ Petˀ Schertleip git ✳ drie mùt kernē, ✳ ein maltˀ habˀn,
un̄ Uͦlr̄ Walo git drie mùt roggē ✳ un̄ zwein mùt habˀn, ✳ un̄ eigˀ un̄ huͦnr gent die selbē lùte alz gewonlich ist, ✳ umb hundˀt phunt ✳
un̄ sibē phunt ✳ un̄ fùnf schillinge pfēniḡ Zovingˀ mùntze, ✳ dero ich ze minē noͤtē ✳ un̄ durftē ✳ von den egn̄ frowen bin gewˀt gar un̄
gentzlich. ✳ daz selbe gelt gib ich den vorḡ frowen ✳ un̄ ir nachkomen ✳ von mir un̄ minē erbē ✳ frilich ze niessenne ✳ un̄ ruͦweclich zebesetzenne
un̄ ze entsetzēne ✳ vùr eigen, ✳ ane menliches widerrede, ✳ mit aller der ehafti un̄ rechte, ✳ so dar zuͦ hoͤret odˀ gehoͤren mag, ✳ un̄ setze ✳ si ✳ un̄ ir
nachkomē ✳ in nùtzlich gewer ✳ un̄ entzich mich minˀ gewer, ✳ alz ich si untz har bracht han ✳ un̄ an mich komē ist, ✳ ane min un̄ aller minˀ erbē
widerrede. ✳ ich entzich mich oͧch an disem brief von mir un̄ minē erbē ✳ aller vorder un̄ ansprach, ✳ so ich odˀ min erbē ✳ odˀ jeman ander von unsˀ
wegē an daz vorgeschriben ✳ gelt han ✳ moͤchte ✳ suͤchen ✳ oder gewinnē ✳ wider die vorḡ geistlichē frowen ✳ un̄ ir nachkomē ✳ mit dekeinem
rechte ✳ odˀ mit dekeinen vùnden, geschribnen ✳ oder ungeschribnē, vor geistlichem odˀ weltlichem gericht. ✳ ich lobē oͧch an disem brief von
mir un̄ minē erbē, ✳ rechte weren ze sinne an geistlichem un̄ an weltlichē gerichte ✳ dez obgeschriben geltes vùr eigen un̄ an allen den stetē,
da sin die egedachtē frowen ✳ un̄ ir nachkomē bedurfen un̄ notdurftig werdent ✳ un̄ da ich es dur recht tuͦn sol. ✳ und har umbe, daz
dirre vorḡ koͧf war si ✳ un̄ stet belibe ✳ nu ✳ un̄ har nach mit sinē gedingē, ✳ so han ich, der vorḡ Johans Schulth̄, vùr mich un̄ min erbē min
ingesigel gehencket an disen brief ✳ ze einem offēne urkùnde ✳ un̄ sicherheit aller der dingē, so da vorgeschribē stat. ✳ dar zuͦ han ich, der
vorḡ Johans Schulth̄, gebetē den erbˀen man ✳ ✳ Joh̄en von Seon, schulth̄ ze Arowe, ✳ daz er oͧch sin ingesigel gehencket hat an disen brief
ze einem offēne urkùnde dez vorgeschribenne koͧfes, ✳ wan oͧch der selbe koͧf gevertgot wart vor ✳ im ✳ in gerichte ✳ mit minˀ hant Waltˀ
Meigˀ von Rùbiswile, phlegˀ der vorḡ frowen, ✳ an der selbē frowen stat ✳ alz urteil gab ✳ ūn recht ist, ✳ daz ich, der selbe Johans von Seon,
han getan dur siner bet willen, ✳ wan oͧch der selbe koͧf vor mir in gerichte gevˀtgot wart Waltˀ Meigˀ, der selben frowen phlegˀ, alz
urteil gab un̄ recht ist, alz ich vˀgich an disem brief. ✳ da ze gegni waren ✳ her ✳ ✳ Heinr̄ von Kùngstein, ritˀ, ✳ Chuͦnr̄ von Schaufhusen, Niclaus
von Holdˀn, ✳ Ruͦdolf von Wiken, Johans Zùrichˀ, ✳ Steffan Vere, ✳ Johans Knùllenbrot, burgˀ ze Arowe, ✳ un̄ ander erbˀe lùte gnuͦg, die es sachen
un̄ horten. ✳ dirre brief wart geben an sant Gerdrut tag, ✳ do man zalt von gotes gebùrt ✳ drùzehenhundˀt un̄ vierzig
jar, dar nach ✳ im ✳ achtoden jar. ✳